ନୂଆଦିଲ୍ଲୀ :  ସମ୍ପ୍ରତି ଭାରତ ସହ ଗଲୱନ୍ରେ ବିବାଦ ପରେ ଏବେ ଦକ୍ଷିଣ ଚୀନ ସାଗରରେ ଚୀନକୁ ନେଇ ଉତ୍ତେଜନାତ୍ମକ ପରିସ୍ଥିିତି ସମଗ୍ର ବିଶ୍ବ ପାଇଁ ବେଶ ଚର୍ଚ୍ଚାର ବିଷୟ ହୋଇଛି । ଏଭଳି ପରିସ୍ଥିତିକୁ ନଜରରେ ରଖି ଜାପାନ ଏବେ ଚୀନ ଉପାରେ ଏହାର ନିର୍ଭର ଶୀଳତା କମ୍ କରିବାକୁ ଚିନ୍ତା  କରୁଛି । ଦେଶର ଘରୋଇ କ୍ଷେତ୍ରରେ ଯେଭଳି ଯୋଗାଣ ବ୍ୟବସ୍ଥାରେ କୌଣସି ସମସ୍ୟା ନ ଉପୁଜେ ସେଥିପାଇଁ ଜାପାନ ଚୀନରେ କାର୍ଯ୍ୟରତ ଏହାର ସମସ୍ତ କମ୍ପାନୀଙ୍କୁ ସେଠାରୁ ସ୍ବଦେଶକୁ ଫେରିଆସିବାକୁ କହିଛି । ଜାପାନର ଏଭଳି ଦୃଷ୍ଟିଭଙ୍ଗୀ ଏବେ ଚୀନ୍ ପାଇଁ ମୁଣ୍ଡବିନ୍ଧା ବିଷୟ ହୋଇଛି । ନିକଟରେ ଭାରତ ଚାଇନାର ୫୯ ଆପ୍ସ ଉପରେ ପ୍ରତିବନ୍ଧକ ଲଗାଇବା ସହ ଟେଲିକମ୍ ଓ ରେଳବାଇ କ୍ଷେତ୍ରରେ କାର୍ଯ୍ୟରତ ଚାଇନା କମ୍ପାନୀଙ୍କ ଚୁକ୍ତି ବାତିଲ କରିଥିଲା । ଏବେ ଜାପାନର ଏଭଳି ଆଚରଣ ଚୀନକୁ ଭାରତଠାରୁ ବି ବଡ଼ ଝଟ୍କା   ଦେବ  ବୋଲି ଅନୁମାନ କରାଯାଉଛି ।
